അയ്യേ ഉമ്മയോ! ഇതൊക്കെ ചെയ്തിട്ട് ഞാന് എങ്ങനെ നാട്ടില് പോകും എന്ന ചിന്തയായിരുന്നു, ഇപ്പോഴും വിറയലാണ്: അനുശ്രീ പറയുന്നു റൊമാന്റിക് സീനില് അഭിനയിക്കാന് ആവില്ലെന്ന് പറഞ്ഞ് നടി അനുശ്രീ. ഡയമണ്ട് നെക്ലെസ് എന്ന സിനിമയിലൂടെ അഭിനയരംഗത്തേക്ക് എത്തിയ താരമാണ് അനുശ്രീ. ചിത്രത്തില് ഒരു റൊമാന്റിക് സീന് അഭിനയിക്കേണ്ടി വന്നതിനെ കുറിച്ചാണ് അനുശ്രീ ഒരു അഭിമുഖത്തില് തുറന്നു പറഞ്ഞത്. ഓവര് റൊമാന്സ് ചെയ്യാന് തനിക്ക് അന്നും ഇന്നും മടിയാണെന്നും താരം പറയുന്നു.റൊമാന്റിക് സീനില് അഭിനയിക്കാന് തനിക്ക് ഭയങ്കര മടിയായിരുന്നു. ഡയമണ്ട് നെക്ലെസ് ചെയ്യുമ്ബോള് ഒരു ചുംബന രംഗത്ത് അഭിനയിക്കേണ്ടതായി വന്നു. ഫഹദ് ആണെങ്കില് ആ സമയത്ത് കിസ്സിംഗ് സീനില് മുന്നില് നില്ക്കുന്ന സമയമായിരുന്നു. തനിക്ക് ആണേല് അതിനു ബുദ്ധിമുട്ടായിരുന്നു. അയ്യേ ഉമ്മയോ! ഇതൊക്കെ ചെയ്തിട്ട് താന് എങ്ങനെ നാട്ടില് പോകും എന്ന ചിന്തയായിരുന്നു.ഫഹദ് അടുത്തേക്ക് വരുമ്ബോള് താന് പിന്നിലേക്ക് മാറും. ലാല് ജോസ് സാര് അവിടെ നിന്ന് മൈക്കിലൂടെ വിളിച്ചു പറയും. അനു നീ എന്താണ് കാണിക്കുന്നത് എന്നൊക്കെ. റൊമാന്റിക് സീനില് അഭിനയിക്കുന്ന സമയത്ത് കൃത്യമായ എക്സ്പ്രഷന് ഒന്നും തനിക്ക് വരില്ലായിരുന്നു. പിന്നെ അതൊക്കെ മാറി വന്നു.എന്നാലും റൊമാന്റിക് സീന് ചെയ്യാന് പറഞ്ഞപ്പോള് ഇപ്പോഴും തനിക്ക് ഒരു വിറയലാണ്. മറ്റു നടിമാരെ പോലെ റൊമാന്റിക് ഗാനങ്ങളില് അഭിനയിക്കാനുള്ള അവസരവും തനിക്ക് ലഭിച്ചിട്ടില്ല. ഡയമണ്ട് നെക്ലെസില് താനാണ് ഫഹദിന്റെ നായികയെങ്കിലും തങ്ങള് തമ്മില് പാട്ടുകള് ഇല്ലായിരുന്നു എന്നും അനുശ്രീ പറഞ്ഞു.